Imaginați-vă că un avion cu 250 de copii și bebeluși
e pe cale să se prăbușească,
și dacă ați ști cum să-l opriți, ați face-o?
Acum imaginați-vă
că 60 de avioane pline cu copii mai mici de 5 ani
se prăbușesc în fiecare zi.
Acesta e numărul de copii
care nu ajung la 5 ani.
6,6 milioane de copii
nu ajung la 5 ani.
Majoritatea acestor decese pot fi prevenite
iar asta nu numai că mă întristează,
mă înfurie
și mă motivează.
Diareea și pneumonia
sunt printre primele două cauze de deces
la copii sub 5 ani.
Măsurile preventive împotriva acestor boli
nu sunt niște inovații tehnologice
foarte avansate.
E una din invențiile cele mai vechi ale omenirii:
săpunul.
Spălatul mâinilor cu săpun,
atât de obișnuit,
poate înjumătăți cazurile de diaree
și reduce la o treime infecțiile respiratorii.
Spălatul mâinilor cu săpun
poate avea impact
în reducerea cazurilor de gripă, trachoma și SARS.
Iar mai recent, în epidemiile de holeră
și de Ebola,
intervenția de bază o constituie
spălatul mâinilor cu săpun.
Spălatul mîinilor cu săpun ține copiii la școală.
Salvează viața bebelușilor.
Spălatul pe mâini cu săpun
e printre cele mai eficiente moduri
de a salva viața copiilor.
Poate salva peste 600 000 de copii în fiecare an,
echivalent cu oprirea
a 10 avioane de pasageri mari
pline cu bebeluși și copii
de la prăbușire, în fiecare zi.
Cred că sunteți de acord
că asta-i o intervenție eficientă în sistemul de sănătate.
Acum să facem o pauză
să cunoașteți persoana de lângă voi.
De ce nu dați mâna?
Vă rog dați mâna.
Faceți cunoștință,
arată foarte bine.
OK.
Și dacă vă spun
cu persoana cu care tocmai ați dat mâna
nu s-a spălat de fapt pe mâini
când au fost la baie? (Râsete)
Nu mai arată bine, nu-i așa?
Dezgustător, ați fi de acord cu mine.
Statisticile arată de fapt
că 4 din 5 persoane
nu se spală pe mâini după ce merg la toaletă,
la nivel global.
La fel cum n-o facem
când avem toalete echipate,
apă potabilă și săpun la dispoziție,
la fel nu o fac nici cei din țări
cu rata de mortalitate infantilă ridicată.
Ce se întâmplă? Nu există săpun?
De fapt, au săpun.
În 90% din casele din India,
94% din casele din Kenya
veți găsi săpun.
Chiar și țările care au puțin săpun,
ca Etiopia, tot au un procent de 50%.
De ce?
De ce nu se spală oamenii pe mâini?
De ce Mayank,
un băiat pe care l-am cunoscut în India,
nu se spală pe mâini?
Ei bine, în familia lui,
săpunul e folosit pentru baie,
pentru spălatul hainelor,
pentru spălatul vaselor.
Părinții lui cred uneori
că e un bun de mare preț,
așa că-l țină în dulap.
Îl țin ascuns ca el să nu-l irosească.
În medie, în familia lui Mayank,
se folosește săpun pentru spălatul mîinilor
o dată pe zi
în cel mai bun caz, iar uneori
chiar și o dată pe săptămână pentru spălatul mâinilor cu săpun.
Care-i rezultatul?
Copiii contractează boli
din locul care ar trebui să-i îngrijească
și să-i protejeze cel mai mult, casele lor.
Gândiți-vă unde ați învățat să vă spălați pe mâini.
Ați învățat să vă spălați pe mâini acasă?
Ați învățat să vă spălați pe mâini la școală?
Cred că psihologii vor spune
cât de dificil e de schimbat obiceiurile
formate timpuriu în viață.
Cu toate acestea, toți copiem ce fac ceilalți,
iar normele culturale locale sunt ceva
ce ne modelează comportamentul
și aici intră în joc sectorul privat.
În fiecare secundă în Asia și în Africa,
111 mame
vor cumpăra acest articol pentru a-și proteja familia.
Multe femei din India vă vor spune
că au învățat totul despre igienă și boli
de la acest săpun marca Lidebuoy.
Branduri consacrate ca acesta
au responsabilitatea de a face bine
în locurile unde își vând produsele.
Această convingere, plus amploarea mărcii Unilever,
ne permit să vorbim în continuare
despre spălatul pe mâini cu săpun și despre igienă acestor mame.
Marile branduri și afaceri pot schimba
și influența normele culturale
și pot modifica obiceiurile
atât de înrădăcinate.
Gândiți-vă:
Oamenii din marketing își petrec tot timpul
făcându-ne să trecem de la un brand la altul.
Știu cum să transforme
realitățile științifice în mesaje convingătoare.
Doar pentru un minut, imaginați-vă
cum ar fi dacă își unesc forțele pentru realizarea
unui mesaj puternic cum e spălatul mâninilor cu săpun.
Profitul influențează sănătatea
în această lume.
Dar a fost așa de secole:
brandul Lifebuoy a fost lansat în 1894
în Anglia victoriană
pentru a combate holera.
Săptămâna trecută am fost în Ghana
cu ministrul sănătății,
pentru că, dacă nu știți,
există o epidemie de holeră în Ghana în prezent.
180 de ani mai târziu,
soluția este exact aceeași:
trebuie să ne asigurăm că au acces
la acest săpun,
și că îl utilizează,
pentru că e primul mod
de oprire a răspândirii holerei.
Cred că această motivație a profitului
este extrem de puternică,
uneori mai puternică
decât cea mai devotată caritate sau guvern.
Guvernele fac ce pot,
în special în legătură cu pandemii
sau epidemii precum holera,
sau Ebola în prezent,
dar având și alte priorități în același timp.
Nu există mereu bugete.
Când te gândești la asta,
te gândești la ce e nevoie
ca să faci spălatul pe mâini un obicei zilnic;
E nevoie de finanțări susținute
pentru a îmbunătăți acest comportment.
Pe scurt, cei ce luptă pentru sănătatea publică,
depind de fapt de companiile de săpun
pentru a continua să promoveze spălatul pe mâini cu săpun.
Avem parteneri ca USAID,
Parteneriatul privat-public global pentru spălatul pe mâini,
London School of Hygiene and Tropical Medicine,
Plan, WaterAid,
care cred într-un parteneriat
benefic pentru toate părțile.
Benefic pentru sectorul public,
pentru că-i ajutăm să-și atingă obiectivele.
Benefic pentru sectorul privat,
determinând noile generații
să se spăle pe mâini.
Și mai important,
benefic pentru cei mai vulnerabili.
Pe 15 octombrie,
sărbătorim Ziua Internațională a Spălatului pe Mâini.
Școli, comunități,
prietenii noștri din sectorul public
și prietenii noștri din sectorul privat.
În acea zi chiar și competitorii noștri
dau mâna pentru a sărbători
cea mai importantă intervenție
a lumii asupra sănătății publice.
Ceea ce este necesar,
și din nou, unde sectorul privat poate avea un impact mare,
vine odată cu această gândire creativă
care duce la susținere.
Cu campania noastră „Ajută un copil să ajungă la 5 ani”
am creat filme foarte bune
care transmit mesajul spălatului pe mâini cu săpun
persoanelor de rând
așa încât acestea să se regăsească în ele.
Am avut peste 30 de milioane de vizualizări.
Majoritatea acestor discuții au încă loc online.
Vă rog să dedicați 5 minute
acestor filme.
Vin din Mali,
una dintre țările cele mai sărace de pe glob.
Am crescut într-o familie unde fiecare conversație la cină
era despre justiție socială.
Am învățat în cea mai bună școală europeană de sănătate publică.
Cred că mă număr printre puținele femei din țata mea
cu această diplomă superioară în sănătate,
și singura
cu un doctorat în spălatul pe mâini cu săpun.
(Râsete)
(Aplauze)
Acum nouă ani, m-am hotărât,
fiind la începutul unei cariere de succes în sănătate publică
că aș putea avea cel mai mare impact
vânzând și promovând cea mai bună invenție
în domeniul sănătății: săpunul.
Astăzi desfășurăm cel mai de amploare
program global de spălat pe mâini
conform oricărui standard global.
Am atins peste 183 de milioane de oameni
în 16 țări.
Împreună cu echipa mea, am ambiția
de a atinge un miliard până în 2020.
Pe decursul ultimilor 4 ani,
companiile și-au mărit porfiturile,
iar mortalitatea infantilă a fost redusă
în toate locurile unde a crescut utilizarea săpunului.
Ar putea fi incomod pentru unii de auzit:
mărirea profiturilor și viețile salvate
au ajuns cumva în același context,
dar este acel profil
care ne ajută să facem mai mult.
Fără el și fără a vorbi despre el,
nu putem atinge și schimba ce vrem.
Săptămâna trecută, echipa mea și cu mine
am petrectut timp vizitând mame
care au trecut prin același lucru:
moartea unui bebeluș.
Sunt mamă. Nu-mi pot închipui
ceva mai cumplit și mai dureros.
Aceasta este din Myanmar.
Avea cel mai frumos zâmbet,
zâmbetul pe care ți-l oferă viața
când ai avut o a doua șansă.
Fiul ei, Myo, este al doilea ei fiu.
A avut o fiică
care a murit la 3 săptămâni,
și știm că majoritatea
copiilor care mor,
mor în prima lună de viață
și știm că dacă dăm câte un săpun
fiecărei moașe
și dacă săpunul e folosit înaintea atingerii bebelușilor
putem reduce și schimba aceste numere.
Acest lucru mă inspiră,
mă inspiră să continui această misiune,
să știu că o pot echipa
cu ceea ce e necesar
pentru ca ea să poată face
cea mai frumoasă meserie din lume:
să aibă grijă de noul ei născut.
Data viitoare când vă gândiți la un dar
pentru o nouă mamă și pentru familia ei
nu căutați prea mult: dați-i săpun.
E cea mai frumoasă invenție din sănătatea publică.
Sper că vă veți alătura nouă
și veți face spălatul pe mâini parte din viețile voastre cotidiene
și viețile noaste cotidiene
și veți ajuta mai mulți copii ca Myo
să-și serbeze a 5-a aniversare.
Vă mulțumesc!
(Aplauze)